stanford-oval/wikipedia huggingface dataset:
เวาต์ เวคอสต์

| 0 | 1 | 2 | 3 |
| --- | --- | --- | --- |
 เวคอสต์ในปี 2019
ข้อมูลส่วนตัว
ชื่อเต็ม:  เวาต์ ฟร็องซัว มารียา เวคอสต์
วันเกิด:   (1992-08-07) 7 สิงหาคม ค.ศ. 1992 (32 ปี)
สถานที่เกิด:  บอร์เนอ เนเธอร์แลนด์
ส่วนสูง:  1.97 เมตร (6 ฟุต 6 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  อายักซ์
หมายเลข:  25
สโมสรเยาวชน
0000–2010:  เนโอ
2010–2011:  เดโต
2011–2012:  วิลเลิมตเว
สโมสรอาชีพ*
| ปี |  ทีม |  ลงเล่น |  (ประตู) |
| 2012–2014 |  เอ็มเมิน |  62 |  (20) |
| 2014–2016 |  เฮราเกล็สอัลเมอโล |  64 |  (20) |
| 2016–2018 |  อาเซ็ด |  60 |  (31) |
| 2018–2022 |  เฟาเอ็ฟเอ็ล ว็อลฟส์บวร์ค |  118 |  (59) |
| 2022–2024 |  เบิร์นลีย์ |  22 |  (2) |
| 2022–2023 |  → เบชิกทัช (ยืม) |  16 |  (8) |
| 2023 |  → แมนเชสเตอร์ยูไนเต็ด (ยืม) |  17 |  (0) |
| 2023–2024 |  → 1899 ฮ็อฟเฟินไฮม์ (ยืม) |  28 |  (7) |
| 2024– |  อายักซ์ |  17 |  (7) |
ทีมชาติ‡
| 2014 |  เนเธอร์แลนด์ อายุไม่เกิน 21 ปี |  1 |  (1) |
| 2018– |  เนเธอร์แลนด์ |  43 |  (14) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 มกราคม 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มิถุนายน 2024 (UTC)
เวาต์ ฟร็องซัว มารียา เวคอสต์ (ดัตช์: Wout François Maria Weghorst; เกิดวันที่ 7 สิงหาคม ค.ศ. 1992) เป็นนักฟุตบอลชาวดัตช์ที่เล่นในตำแหน่งกองหน้าให้แก่อายักซ์ สโมสรในเอเรอดีวีซี และทีมชาติเนเธอร์แลนด์
สโมสรอาชีพ > เฟาเอ็ฟเอ็ล ว็อลฟส์บวร์ค

วันที่ 26 มิถุนายน ค.ศ. 2018 เวคอสต์เซ็นสัญญา 4 ปีกับเฟาเอ็ฟเอ็ล ว็อลฟส์บวร์คในบุนเดิสลีกา ต่อมาวันที่ 16 มีนาคม ค.ศ. 2019 เขาทำแฮตทริกแรกของเขาในนามสโมสรในนัดที่เอาชนะฟอร์ทูนาดึสเซิลดอร์ฟในลีก 5–2 ทำให้เขากลายเป็นผู้เล่นคนแรกของว็อลฟส์บวร์คที่ทำแฮตทริกได้ต่อจากมารีโอ ก็อมเม็สในเดือนเมษายน ค.ศ. 2017 ฤดูกาลแรกของเขาในเยอรมนี เขาทำได้ 17 ประตู กลายเป็นผู้เล่นที่ทำประตูได้มากเป็นอันดับที่ 3 ร่วมในบุนเดิสลีกา ฤดูกาล 2018–19
ในฤดูกาล 2019–20 เวคอสต์ทำ 16 ประตูในลีก ช่วยให้ว็อลฟส์บวร์คจบอันดับที่ 6
เวคอสต์ทำ 2 ประตูในยูฟ่ายูโรปาลีก ฤดูกาล 2020–21 รอบคัดเลือก แต่ทีมก็พลาดโอกาสเข้าสู่รอบแบ่งกลุ่มเพราะไปแพ้ต่ออาเอกเอเธนส์ในรอบเพลย์ออฟ
สโมสรอาชีพ > การยืมตัวไปยาบีเอฟซี

การยืมตัวของเขาไปยังเบชิกทัชถูกยกเลิกในเดือนมกราคม ค.ศ. 2023 ก่อนการยืมตัวไปยังยาบีเอฟซี โดยค่าตัวการยืม 3 ล้านปอนด์จะถูกแบ่งให้กับเบิร์นลีย์และเบชิกทัชเมื่อวันที่ 13 มกราคม เวคอสต์เซ็นสัญญากับยาบีเอฟซีแบบยืมตัวจนจบฤดูกาล เขาได้รับเสื้อหมายเลข 27 ที่อาแลกส์ แตลิสใส่ล่าสุดก่อนจะย้ายออกจากสโมสรไปเซบิยาแบบยืมตัว
ทีมชาติ

เวคอสต์ลงเล่นนัดแรกให้แก่ทีมชาติเนเธอร์แลนด์รุ่นอายุไม่เกิน 21 ปี เมื่อวันที่ 14 ตุลาคม ค.ศ. 2014 ซึ่งนัดนั้นเขาก็ทำประตูแรกในนามทีมชาติชุดนั้น แต่ทีมของเขาก็พ่ายแพ้ต่อโปรตุเกสไป 5–4
เขาถูกโรนัลด์ กุมัน เรียกติดทีมชาติชุดใหญ่ครั้งแรกในเดือนมีนาคม ค.ศ. 2018 เขาลงเล่นให้กับทีมชาติครั้งแรกในนัดกระชับมิตรที่พบกับอังกฤษเมื่อวันที่ 23 มีนาคม ค.ศ. 2018 ที่อัมสเตอร์ดัม อารีนา
เกียรติประวัติ > สโมสร

แมนเชสเตอร์ยูไนเต็ด
อีเอฟแอลคัพ: 2022–23
เอฟเอคัพ: รองชนะเลิศ: 2022–23
แหล่งข้อมูลอื่น

เวาต์ เวคอสต์ ที่ WorldFootball.net
Voetbal International profile เก็บถาวร 2016-01-03 ที่ เวย์แบ็กแมชชีน
| ด ค กผู้เล่นชุดปัจจุบันของอาเอฟเซ อายักซ์  |
| --- | --- |
 2 Rosa  3 Gaaei  4 Hato  5 Wijndal  6 เฮนเดอร์สัน (c)  8 Taylor  9 Brobbey  11 Godts  12 Gorter  13 Kaplan  15 Baas  16 Matheus  17 Edvardsen  18 กลาสเซิน  19 Rijkhoff  20 Traoré  21 van den Boomen  22 Pasveer  23 แบร์เคยส์  24 Rugani  25 เวคอสต์  27 van Axel Dongen  28 Fitz-Jim  29 Rasmussen  31 Mokio  36 Janse  37 Šutalo  44 Regeer  51 Setford  63 Steur  64 Bounida  ผู้จัดการ: Farioli
ฮิตสึมาบุชิ

| --- | --- |

ภูมิภาค: โทไก (เขตมหานครชูเกียว)
 ตำราอาหาร: ひつまぶし   สื่อ: ひつまぶし
ฮิตสึมาบุชิของร้านอัตสึตะ โฮไรเก็ง
ฮิตสึมาบุชิของร้านอิบาโช
ฮิตสึมาบุชิ (ญี่ปุ่น: ひつまぶし, 櫃まぶし; โรมาจิ: hitsumabushi) เป็นอาหารท้องถิ่นของญี่ปุ่นที่ทำจากคาบายากิปลาไหล
ภาพรวม

ฮิตสึมาบุชิโดยพื้นฐานแล้วทำโดยการหั่นเนื้อปลาไหลย่างแล้วโรยบนข้าวในกระบอกข้าว จากนั้นลูกค้าจะตักใส่ในชามเพื่อรับประทาน นี่คือที่มาของชื่ออาหารจานนี้ (อย่างไรก็ตาม ยังมีทฤษฎีอื่น ๆ เกี่ยวกับที่มาอีก) โดยทั่วไปจะเสิร์ฟพร้อมเครื่องปรุง เช่น วาซาบิ สาหร่ายโนริหั่นฝอย ต้นหอมซอย รวมถึง น้ำซุปดาชิ หรือ น้ำชา ลูกค้าสามารถเลือกราดบนข้าวหน้าปลาไหลหรือเสิร์ฟพร้อมโอจาซึเกะ เพื่อให้เพลิดเพลินกับรสชาติที่แตกต่างกันได้ในขณะรับประทาน
โรงเรียนผีมีอยู่ว่า…

| โรงเรียนผีมีอยู่ว่า… |
| --- | --- |
ใบปิดประชาสัมพันธ์
สร้างโดย: เน็ตฟลิกซ์
กำกับโดย:   ธนดล นวลสุทธิ์  พุฒิพงศ์ สายศรีแก้ว  ทรงศักดิ์ มงคลทอง  นัฐพงศ์ วงษ์กวีไพโรจน์  ภณธฤต โชติกฤษฎาโสภณ  ศนิพงศ์ สุทธิพันธุ์ 
แสดงนำ:   เค เลิศสิทธิชัย  ณัชพัณณ์ ปรมะเจริญโรจน์  ปาณิสรา ริกุลสุรกาน  เจนนิษฐ์ โอ่ประเสริฐ  ศิวัช จำลองกุล  ชินารดี อนุพงษ์ภิชาติ  ทสร กลิ่นเนียม  พัศชนันท์ เจียจิรโชติ  ษริกา สารทศิลป์ศุภา  ธงชัย ทองกันทม  ปัณณวิชญ์ พัฒนศิริ  วรัชธิปต์ กิตติไพศาล  ต้นหน ตันติเวชกุล  สีดา พัวพิมล  พัทธดนย์ จันทร์เงิน  นลินทิพย์ เพิ่มภัทรสกุล  ศุภพงษ์ อุดมแก้วกาญจนา  วชิรวิชญ์ เรืองวิวรรธน์ 
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 8 (รายชื่อตอน)
ออกอากาศ
ออกอากาศ: 10 สิงหาคม 2565 (2022-08-10)
โรงเรียนผีมีอยู่ว่า… (อังกฤษ: School Tales The Series) เป็นละครชุดต้นฉบับของเน็ตฟลิกซ์ สร้างจากการ์ตูนสยองขวัญ 8 เรื่องที่เล่าถึงเหตุการณ์ต่าง ๆ ที่เกิดขึ้นที่โรงเรียนในยามวิกาล โดยเผยแพร่พร้อมกันทั่วโลกในวันที่ 10 สิงหาคม พ.ศ. 2565
นักแสดง > "7 โมงพิศวง"

เค เลิศสิทธิชัย แสดงเป็น คิว
ณัชพัณณ์ ปรมะเจริญโรจน์ แสดงเป็น น็อต
ปาณิสรา ริกุลสุรกาน แสดงเป็น ตาล
วิชัย แซ่ฟ่าน แสดงเป็น ประวิทย์ บุญเสริม
นักแสดง > "แรงสาปแช่ง"

เจนนิษฐ์ โอ่ประเสริฐ แสดงเป็น เพียงพิศ (เพลง)
ศิวัช จำลองกุล แสดงเป็น บอย
พิชชาธร สันตินธรกุล รับบท จินนี่
นักแสดง > "สวย"

ชินารดี อนุพงษ์ภิชาติ แสดงเป็น ดาว
ทสร กลิ่นเนียม แสดงเป็น เอมอร
นักแสดง > "นิทานอีศพ"

พัศชนันท์ เจียจิรโชติ แสดงเป็น สายป่าน
ษริกา สารทศิลป์ศุภา แสดงเป็น ครูนาริน
นักแสดง > "หัวครูวัยวรรณ"

ธงชัย ทองกันทม แสดงเป็น ครูวัยวรรณ
ปัณณวิชญ์ พัฒนศิริ แสดงเป็น ทิม
วรัชธิปต์ กิตติไพศาล แสดงเป็น ปิ๊ง
นักแสดง > "สูตรลับร้านป้าจง"

ต้นหน ตันติเวชกุล แสดงเป็น ก้อง
สีดา พัวพิมล แสดงเป็น ป้าจง
นักแสดง > "พรต้องสาป"

พัทธดนย์ จันทร์เงิน แสดงเป็น กร
นลินทิพย์ เพิ่มภัทรสกุล เเสดงเป็น ผีพยาบาล
นักแสดง > "เดินล่าท้าผี"

ศุภพงษ์ อุดมแก้วกาญจนา แสดงเป็น บอย
วชิรวิชญ์ เรืองวิวรรธน์ แสดงเป็น ตั้ม
การผลิต

ละครชุดนี้ผลิดโดยบริษัทไฟว์สตาร์ โปรดักชั่นได้รวบรวมนักแสดงดาวรุ่งจำนวน 14 คน มาถ่ายทอดเรื่องราวทั้ง 8 เรื่องภายใต้ผีมือกำกับของ 6 ผู้กำกับ ซึ่งแต่ละตอนมีจุดขายและคาแร็กเตอร์แต่ต่างกัน โดยถ่ายทำกันในช่วงปลายปี พ.ศ. 2564 และประกาศเปิดตัวครั้งแรกในงาน Geeked Week 2022 ที่จัดขึ้นระหว่างวันที่ 6 มิถุนายน พ.ศ. 2565 - 10 มิถุนายน พ.ศ. 2565 โดยในวันงานวันที่ 6 มิถุนายน พ.ศ. 2565 ได้ฉายตัวอย่างเรื่องสั้น 3 เรื่อง คือ เดินล่าท้าผี, แรงสาปแช่ง และสูตรลับร้านป้าจง
ประเด็นการละเมิดลิขสิทธิ์

หลังจากโรงเรียนผีมีอยู่ว่าได้ออกฉายในวันที่ 10 สิงหาคม พ.ศ. 2565 ได้มีผู้ชมจำได้ว่ามีตัวละครหนึ่งในตอน “แรงสาบแช่ง” ได้มีการนำโลโก้ของกลุ่ม BL High school ที่ก่อตั้งขึ้นในปี พ.ศ. 2561 มาใช้เป็นตราโรงเรียนติดเสื้อชุดยูนิฟอร์ม จนนำไปสู่แฮชแท็ก “#รรผขี้ก็อป” ติดเทรนด์ทวิตเตอร์ไทยในเวลาต่อมา หลังจากนั้นในวันที่ 11 สิงหาคม พ.ศ. 2565 ทางแฟนเพจ Fivestarmovies ได้โพสต์จดหมายชี้แจงแจ้งว่าได้มีการติดต่อไปที่ผู้รับจ้างออกแบบชุดยูนิฟอร์มดังกล่าว ซึ่งผู้ประสานงานได้แจ้งทางเจ้าของลิขสิทธิ์ว่าผู้รับจ้างยินดีรับผิดชอบและเจรจากับเจ้าของลิขสิทธิ์เพื่อหาข้อยุติ รวมถึงการชำระค่าลิขสิทธิ์ให้เจ้าของลิขสิทธิ์ด้วย
การตอบรับ

ซีรีส์ถูกวิจารณ์อย่างหนักในส่วนของพล็อตเรื่องที่เดาทางได้ง่าย ความไม่ต่อเนื่องและความคล้ายกันเกินไปของกลวิธีที่ใช้ในการหลอกล่อคนดู แต่ในส่วนของการรับชมบนเน็ตฟลิกซ์นั้นซีรีส์สามารถติดท็อป 10 ของประเทศไทย 4 สัปดาห์ และประเทศอินโดนีเซีย มาเลเซีย และเวียดนาม 2 สัปดาห์
สไปรต์ (คอมพิวเตอร์กราฟิกส์)

ในคอมพิวเตอร์กราฟิกส์ สไปรต์ (อังกฤษ: Sprite) คือภาพบิตแม็ปสองมิติที่รวมกันเป็นฉากขนาดใหญ่
เดิมสไปรต์หมายถึงวัตถุอิสระที่ประกอบเข้าด้วยกันกับชิ้นส่วนอื่น เช่น พื้นหลัง สไปรต์เกิดขึ้นได้ขณะมีการเตรียมเส้นสแกนสำหรับอุปกรณ์เอาต์พุตวิดีโอ เช่น ซีอาร์ที โดยไม่คำนึงถึงหน่วยประมวลผลหลักและไม่ต้องใช้เฟรมบัฟเฟอร์แบบเต็มจอ สไปรต์อาจถูกจัดวางหรือเปลี่ยนแปลงได้โดยตั้งค่าลักษณะที่ใช้ในการประกอบฮาร์ดแวร์  ตัวอย่างเช่นตระกูลอาตาริ 8 บิต คอมโมดอร์ 64 แฟมิคอม เซกา เจเนซิส และตู้เกมหยอดเหรียญยุค 1980
เต่าน้ำบอร์เนียว

| เต่าน้ำบอร์เนียว |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
วงศ์:: Geoemydidae
วงศ์ย่อย:: Geoemydinae
สกุล:: Orlitia Gray, 1873
สปีชีส์:: O.  borneensis
ชื่อทวินาม
Orlitia borneensis Gray, 1873

ชื่อพ้อง
  Orlitia borneensis Gray, 1873  Clemmys (Heteroclemmys) gibbera Peters, 1874  Bellia borneensis Boulenger, 1889  Cistudo borneensis Boulenger, 1889  Hardella baileyi Bartlett, 1895  Brookeia baileyi Bartlett, 1896  Adelochelys crassa Baur, 1896  Liemys inornata Boulenger, 1897  Brookia baileyi Pritchard, 1967  Orlitia borneoensis Ewert, 1979 (ผิดพลาดในอดีต) 
เต่าน้ำบอร์เนียว (อังกฤษ: Malaysian giant turtle, Bornean river turtle, Malayan giant terrapin; ชื่อวิทยาศาสตร์: Orlitia borneensis) เป็นสัตว์เลื้อยคลานประเภทเต่าชนิดหนึ่ง ในวงศ์เต่านา (Bataguridae)
จัดเป็นเพียงชนิดเดียวเท่านั้นที่อยู่ในสกุล Orlitia เป็นเต่าขนาดใหญ่ กระดองเรียบเป็นรูปไข่สีน้ำตาลเข้มหรือดำ ด้านล่างเป็นสีน้ำตาลเหลืองออกขาว เมื่อโตเต็มที่แล้วขอบกระดองจะราบเรียบ แต่เมื่อยังเป็นวัยที่โตไม่เต็มที่ จะโค้งเป็นโดมมากกว่านี้ และขอบข้างเป็นหยัก มีเล็บนิ้วเท้าที่แหลมคมและเท้าเป็นพังผืด
ขนาดโตเต็มที่ ตัวผู้อาจมีความยาวได้กว่า 80 เซนติเมตร หรือ 1 เมตร น้ำหนักกว่า 100 กิโลกรัม ขณะที่ตัวเมียเล็กกว่าเกือบครึ่งตัว โดยมีกระดองยาว 50 เซนติเมตร น้ำหนักเพียง 30 กิโลกรัม จัดเป็นเต่าน้ำจืดที่มีขนาดใหญ่เป็นอันดับ 2 ของโลก และใหญ่ที่สุดในวงศ์นี้และที่พบในทวีปเอเชีย
พบกระจายพันธุ์ในแหล่งน้ำจืดของเกาะบอร์เนียว, เกาะสุมาตรา และคาบสมุทรมลายูตอนล่าง อาจพบได้ถึงภาคใต้สุดของไทย แถบจังหวัดสตูล กินพืช, ผัก, ผลไม้และสัตว์น้ำต่าง ๆ  ตลอดจนซากสัตว์ตายลอยน้ำ
เป็นสัตว์ที่อยู่ในภาวะใกล้สูญพันธุ์แล้ว
แหล่งข้อมูลอื่น

ข้อมูลที่เกี่ยวข้องกับ Orlitia borneensis ที่วิกิสปีชีส์
มนต์รักสองฝั่งคลอง

| มนต์รักสองฝั่งคลอง |
| --- | --- |
ประเภท: โรแมนติก-คอมเมดี้
สร้างโดย: พ.ศ. 2559  บริษัท คอมเมดี้ เวิลด์ จำกัด
เขียนโดย: บทประพันธ์ : เป็ด เชิญยิ้ม  บทโทรทัศน์ : พลพล พงษ์แพทย์
กำกับโดย: พ.ศ. 2559  กษมา นิสสัยพันธุ์
แสดงนำ: พ.ศ. 2559  อรรณพ ทองบริสุทธิ์ หทัยชนก สวนศรี
ดนตรีแก่นเรื่องเปิด: มนต์รักสองฝั่งคลอง - ปีเตอร์ โฟดิฟาย
ดนตรีแก่นเรื่องปิด: รักสองฝั่งคลอง - อรรณพ ทองบริสุทธิ์
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 18 ตอน
การผลิต
ความยาวตอน: 1 ชั่วโมงครึ่ง / ตอน
ออกอากาศ
เครือข่าย: พ.ศ. 2559  ช่องพีพีทีวี
ออกอากาศ: 17 กรกฎาคม พ.ศ. 2559 – 17 กันยายน พ.ศ. 2559
มนต์รักสองฝั่งคลอง เป็นบทประพันธ์ของ เป็ด เชิญยิ้ม บทโทรทัศน์โดย พลพล พงษ์แพทย์ นำแสดงโดย อรรณพ ทองบริสุทธิ์, หทัยชนก สวนศรี กำกับการแสดงโดย กษมา นิสสัยพันธุ์ ออกอากาศทุกวันเสาร์-วันอาทิตย์ เวลา 13.30 - 15.00 น.ทางช่องพีพีทีวี เริ่มตอนแรกวันวันอาทิตย์ที่ 17 กรกฎาคม พ.ศ. 2559–17 กันยายน พ.ศ. 2559 และออกอากาศซ้ำทุกวันพฤหัสบดี-วันศุกร์ เวลา 10.00 - 11.30 น.
รายชื่อนักแสดง

| ปี | พ> ศ. 2559 |
| --- | --- |
สถานีออกอากาศ: ช่องพีพีทีวี
ผู้สร้าง: บริษัท คอมเมดี้ เวิลด์ จำกัด
ผู้กำกับการแสดง: กษมา นิสสัยพันธุ์
บทโทรทัศน์: พลพล พงษ์แพทย์
วันเวลาออกอากาศ: วันเสาร์ - วันอาทิตย์ เวลา 13.30 - 15.00 น.
ยอด ภักดีไทย: อรรณพ ทองบริสุทธิ์
แก้มบุ๋ม วงษ์อยู่: ภิสา สวนศรี
ท็อป: ธีระวัฒน์ ธนิตศิระวิทย์
ปุยฝ้าย วงษ์อยู่: ดวงใจ สุขประเสริฐ
นิก: นพดล ดำรงค์
ยองแอ: พรสวรรค์ สุขจิตร
ผู้ใหญ่เข็ม ภักดีไทย (ผู้ใหญ่บ้านโคกสำเริงและพ่อของยอด): เอกพันธ์ บรรลือฤทธิ์
แม่ระเบียบ ภักดีไทย (แม่ของยอด): ปวีณา ชารีฟสกุล
ผู้ใหญ่จุ่น วงษ์อยู่ (ผู้ใหญ่บ้านดอนกระโทกและพ่อของแก้มบุ๋มและปุยฝ้าย): กล้วย เชิญยิ้ม
แม่หงส์ วงษ์อยู่ (แม่ของแก้มบุ๋มและปุยฝ้าย): ปัทมา ปานทอง
ปัญญา โพธาราม/นายอำเภอเต่า (พ่อของท็อป): เป็ด เชิญยิ้ม
พรพรรณเมียนายอำเภอ (แม่ของท็อป): สุชัญญ์ญา นรปฏิพัทธิ์
ต้น (เจ้าของร้านลาบ): มนต์สิทธิ์ คำสร้อย
หอม (เมียต้น): นันทิยา ศรีอุบล
เสี่ยสุชาติ (พ่อของนิกและยองแอ): เอกชัย ศรีวิชัย
ปิ๋ม (แม่เลี้ยงของนิกและยองแอ): อารยา ทองอยู่
เทวดาแจ่ม (เพื่อนของผู้ใหญ่เข็ม): เด๋อ ดอกสะเดา
สัมภเวสีอัครเดช: สุเทพ สีใส
ก้องเกียรติ (ครูสองเต้นรำคณะลูกไทย): ปีเตอร์ โฟดิฟาย
องอาจ (ครูสองลิเกคณะลูกไทย): นง เชิญยิ้ม
มืด: ณภัทร ชุ่มจิตตรี
หลวงตา: พวง เชิญยิ้ม
เจ้สวย (เจ้าของร้านเสริมสวย): ธัณย์สิตา สุวัชราธนากิตติ์
ดาร์ริ่ง (พนักงานร้านเสริมสวย): ธีระพล หอมจม
ต่าย (พนักงานร้านเสริมสวย): รพีพร พ่วงเพ็ชร
ป๊อป (ลูกน้องเสี่ยสุชาติ): รัชสิทธิ์ เกตุแก้ว
เค (ลูกน้องเสี่ยสุชาติ): หลุยส์ เชิญยิ้ม
นาง (แม่ค้าขายของหวาน): มิลล์ กิตติ์รวี
เจ้มิ้น (แม่ค้าขายกาแฟและน้ำชา): ภัทรวดี ปิ่นทอง
เปี้ย (ลูกน้องผู้ใหญ่เข็ม): เคน ฮาเซกาวา
สนอง (ลูกน้องผู้ใหญ่เข็ม): นฤมิตร มนต์พิชิต
ลูกน้ำ: ณัชชา วงศ์สุขดี
นัดตี้: นัฐพงษ์ อินทวัจนะ
หนึ่ง (เพื่อนรุ่นน้องนายยอด): อมรเทพ สมบุญ
เคน (เพื่อนรุ่นน้องนายยอด): อัครวัฒน์ เอี่ยมสำอางค์
ท็อป (เพื่อนรุ่นน้องนายยอด): ธนพล ทิพย์เนตร
ชาติชาย (ลูกศิษย์คณะลูกไทย): ณรงค์ศักดิ์ อังกาบ
ยิ่ง (ลูกศิษย์คณะลูกไทย): มงคล สะอาดบุญญพัฒน์
พะเยาว์ (ลูกศิษย์คณะลูกไทย): ฉัตรชัย แสงโชติ
สมปดี (ลูกศิษย์คณะลูกไทย): ธวัชชัย ทองอินทร์
นักแสดงรับเชิญ
ครูเทพ: โย่ง เชิญยิ้ม
พ่อของลูกชายที่บวชนาค: เด๋อ เชิญยิ้ม
แม่ของลูกชายที่บวชนาค: วนิดา แสงสุข
เบี้ย (ลูกชายที่บวชนาค): จิรพงษ์ มากเพชร
เสี่ย: สหภูมิ โตตรึงทรัพย์
ตำรวจ: จารุวัธน์ ทองโบราณ
ตำรวจ: จตุเดช เกษมลาวัณย์
โบตั๋น (น้องสาวแก้มบุ๋ม): ด.ญ.ภิรัญชญา คเชนทร์นุกูล
หลินจี้ (ลูกสาวแก้มบุ๋ม): ด.ญ.ณปภัช วรพฤทธานนท์
แหล่งข้อมูลอื่น

เรื่องย่อ มนต์รักสองฝั่งคลอง : manager.co.th[ลิงก์เสีย]
มนต์รักสองฝั่งคลอง : pptvthailand.com เก็บถาวร 2016-07-20 ที่ เวย์แบ็กแมชชีน
ละครมนต์รักสองฝั่งคลองใกล้ปิดกล้องแล้วจ้า : th-th.facebook.com
#มนต์รักสองฝั่งคลอง : twitter.com
#มนต์รักสองฝั่งคลอง : instagram.com
มนต์รักสองฝั่งคลอง : tv.line.me[ลิงก์เสีย]
มนต์รักสองฝั่งคลอง ที่สยามโซน
ลำดับรายการโทรทัศน์

| ช่อง พีพีทีวี: ละครวันเสาร์-วันอาทิตย์ เวลา 13> 30 - 15.00 น. |
| --- | --- | --- |
| ก่อนหน้า | มนต์รักสองฝั่งคลอง | ถัดไป |
| ธิดาผ้าซิ่น | มนต์รักสองฝั่งคลอง | สาวน้อยคาเฟ่ Return (จากพ.ศ. 2559) |
เขตต์อรัญ เลิศพิพัฒน์

| เขตต์อรัญ เลิศพิพัฒน์ |
| --- | --- |
ชื่อเกิด: เขตต์อรัญ เลิศพิพัฒน์
เกิด: 16 พฤษภาคม พ.ศ. 2491
ที่เกิด: ประเทศไทย
เสียชีวิต: 22 สิงหาคม พ.ศ. 2546 (55 ปี)
แนวเพลง: กีตาร์คลาสสิก, โพรเกรสซีฟ
อาชีพ: นักดนตรี, นักแต่งเพลง, นักเรียบเรียงเสียงประสาน
เครื่องดนตรี: กีตาร์คลาสสิก
ช่วงปี: พ.ศ. 2521 - 2546
ค่ายเพลง: จีเอ็มเอ็ม แกรมมี่
คู่สมรส: ปาริชาต พุกผาสุก
เขตต์อรัญ เลิศพิพัฒน์ (ชื่อเล่น เขตต์)  (16 พฤษภาคม พ.ศ. 2491 - 22 สิงหาคม พ.ศ. 2546) เป็นนักแต่งเพลง นักดนตรี โปรดิวเซอร์ชาวไทย และเป็นหนึ่งผู้ร่วมก่อตั้ง โรงเรียนดนตรีศศิลิยะ (โรงเรียนในเครือบริษัท บัตเตอร์ฟลาย ซาวด์แอนด์ฟิล์ม เซอร์วิส จำกัด) ร่วมกับ ดนู ฮันตระกูล, อนุวัฒน์ สืบสุวรรณ, บรูซ แกสตัน
ประวัติ

เขตต์อรัญ เกิด 16 พฤษภาคม พ.ศ. 2491 เป็นบุตรคนที่ 5 ของ ร.อ.พินัย และ ม.ร.ว.เลี่ยมทอง เลิศพิพัฒน์ (ทองแถม) การศึกษาจบชั้นมัธยมศึกษาจากโรงเรียนเซนต์คาเบรียล และจบปริญญาตรีจากคณะเศรษฐศาสตร์ มหาวิทยาลัยธรรมศาสตร์ ในการศึกษาสองที่นี้ เขตต์อรัญ ก็ได้พบกับ เรวัต พุทธินันทน์ หรือเต๋อ ผู้ที่กำลังจะเป็นผู้ปฏิวัติวงการเพลงไทยให้เท่าเทียมกันกับสากลสมัยนิยม
เขตต์อรัญ เข้าศึกษาวิชาการดนตรีที่สถาบันสยามกลการ การดนตรี ควบคู่ระหว่างที่ยังเป็นนักศึกษาของธรรมศาสตร์ เมื่อจบจากสถาบันสยามกลการ การดนตรีแล้ว ได้ทำการสอนดนตรี(กีตาร์)คลาสสิคที่แห่งนี้ด้วย ต่อมาได้ร่วมกับดนู ฮันตระกูล ก่อตั้งโรงเรียนดนตรีศศิลิยะขึ้น และบริหารงานในตำแหน่ง'ครูใหญ่' ได้ถ่ายทอดความรู้ ความสามารถเชิงดนตรีให้อนุชนรุ่นต่อๆ มามากมาย และแล้วเส้นทางพาเดินเข้าสังกัดแกรมมี่ โดยเรวัต พุทธินันทน์ เพื่อนรักที่สนิทสนมกันมากตั้งแต่สมัยโรงเรียนเซนต์คาเบรียลและมหาวิทยาลัยธรรมศาสตร์ เขตต์อรัญแต่งเพลงให้นักร้องเกิด นักร้องดัง เป็นเพลงฮิตติดอันดับ ติดหูประชาชนทั่วไปเป็นอันมาก
เขตต์อรัญ สมรสกับ ปาริชาต เลิศพิพัฒน์ (พุกผาสุก) เมื่อ 23 ธันวาคม พ.ศ. 2522 แต่ทั้งคู่ไม่มีบุตรด้วยกัน
เขตต์อรัญ เลิศพิพัฒน์ เสียชีวิตเมื่อวันที่ 22 สิงหาคม พ.ศ. 2546 ด้วยโรคหัวใจและโรคเบาหวาน รวมอายุ 55 ปี
แหล่งข้อมูลอื่น

ขอทราบประวัติเขตต์อรัญ เลิศพิพัฒน์
เนื้อเพลงที่ดี ต้องฟังดี ไม่ใช่ดูดี
รายพระนามพระมหากษัตริย์บัลแกเรีย

|  พระเจ้าซาร์ แห่งราชอาณาจักรบัลแกเรีย |
| --- | --- |
ราชาธิปไตยในอดีต


ธงประจำพระองค์ของพระเจ้าซาร์

พระเจ้าซาร์ซีเมออนที่ 2 แห่งบัลแกเรีย  พระมหากษัตริย์แห่งบัลแกเรียองค์สุดท้าย
 
ปฐมกษัตริย์: ข่านอัสปารุค (ดำรงพระอิสริยยศเป็น ข่าน)
องค์สุดท้าย: ซาร์ซีแมออนที่ 2 (ดำรงพระอิสริยยศเป็น ซาร์)
สถานพำนัก: พระราชวังหลวงบัลแกเรีย, โซเฟีย   ราชอาณาจักรบัลแกเรีย
เริ่มระบอบ: พ.ศ. 1224 (ค.ศ. 681)
สิ้นสุดระบอบ: 15 กันยายน พ.ศ. 2489 (ค.ศ. 1946) (ผิดพลาด: ต้องการปี เดือน วันที่ถูกต้อง)
ผู้อ้างสิทธิ์: อดีตซาร์ซีแมออนที่ 2
พระมหากษัตริย์แห่งบัลแกเรีย ทรงปกครองประเทศอย่างเป็นอิสระทั้งสิ้น 3 ระยะ คือ ระยะแรกตั้งแต่การก่อตั้งจักรวรรดิบัลแกเรียที่ 1 จนถึงช่วงของการพิชิตบัลแกเรียของไบแซนไทน์ (ค.ศ. 681–1018) ระยะที่ 2 ตั้งแต่เหตุการณ์การก่อการกำเริบของอาแซนและแปเตอร์ ซึ่งก่อให้เกิดการจัดตั้งจักรวรรดิบัลแกเรียที่ 2 จนถึงช่วงของการยึดครองส่วนที่เหลือของราชรัฐในดินแดนบัลแกเรียเข้าเป็นส่วนหนึ่งของจักรวรรดิออตโตมัน (ค.ศ. 1185–1396) และช่วงที่ 3 เมื่อมีการจัดตั้งรัฐอิสระบัลแกเรีย จนถึงช่วงของการล้มล้างระบบกษัตริย์ด้วยการลงประชามติว่าด้วยสาธารณรัฐบัลแกเรีย ค.ศ. 1946 (ค.ศ. 1878–1946)
ผู้ปกครองบัลแกเรียระยะแรกใช้พระอิสริยยศ "กานัสอูบีกี" (ข่าน) และในเวลาต่อมาในตำแหน่ง "กเนียส" (เจ้าชาย) ซึ่งใช้ในระยะเวลาสั้น ๆ และต่อมาในตำแหน่ง "ซาร์" (จักรพรรดิ) สำหรับพระอิสริยยศ "ซาร์" นั้น มีที่มาจากคำว่าไกซาร์ในภาษาละติน ซึ่งใช้พระอิสริยยศนี้เป็นครั้งแรกในรัชสมัยของซาร์ซีแมออนที่ 1 แห่งบัลแกเรียหลังจากที่ได้รับชัยชนะเหนือจักรวรรดิไบแซนไทน์ใน ค.ศ. 913 และหลังจากนั้นผู้ปกครองบัลแกเรียจะใช้พระอิสริยยศนี้จนกระทั่งบัลแกเรียตกเป็นส่วนหนึ่งของจักรวรรดิออตโตมันใน ค.ศ. 1396 หลังจากมีการก่อตั้งบัลแกเรียขึ้นมาใหม่ในฐานะประเทศราชของออตโตมันใน ค.ศ. 1878 ผู้ปกครองพระองค์แรกของบัลแกเรียยุคใหม่อย่างเจ้าชายอาแลกซันเดอร์ที่ 1 ทรงเลือกใช้พระอิสริยยศ "กเนียส" (เจ้าชาย) และเมื่อบัลแกเรียได้รับอิสรภาพโดยนิตินัยใน ค.ศ. 1908 ผู้ปกครองบัลแกเรียในขณะนั้นอย่างแฟร์ดีนันต์ที่ 1 ทรงเลือกใช้พระอิสริยยศซาร์อีกครั้ง รวมทั้งพระทายาทของพระองค์ คือ ซาร์บอริสที่ 3 และซาร์ซีแมออนที่ 2 จนกระทั่งเกิดการล้มล้างสถาบันพระมหากษัตริย์ใน ค.ศ. 1946 ในช่วงสมัยจักรวรรดิบัลแกเรียที่ 1 และที่ 2 ตำแหน่งซาร์นั้นมีความหมายว่า "จักรพรรดิ" ในขณะที่ในภาษาบัลแกเรียสมัยใหม่ตำแหน่งนี้มีความหมายว่า "พระมหากษัตริย์"
สำหรับรายพระนามในหน้านี้ไม่รวมผู้ปกครองชนบัลการ์ของเกรตบัลแกเรียเก่าและผู้อ้างสิทธิ์ที่ไม่ประสบความสำเร็จในการแย่งชิงราชบัลลังก์
จักรวรรดิบัลแกเรียที่ 1 > ราชวงศ์ดูลอ

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 1 |  | ข่านอัสปารุค  บัลแกเรีย: Аспарух (Asparuh) | ป. ค.ศ. 640 | ค.ศ. 701  แม่น้ำนีเปอร์  | ค.ศ. 681–701 | พระโอรสของข่านกุบรัตแห่งเกรตบัลแกเรียเก่า หลังจากได้รับชัยชนะในยุทธการที่อองกัลใน ค.ศ. 680 พระองค์ทรงสถาปนาบัลแกเรียขึ้น สวรรคตใน ค.ศ. 701 จากการรบกับชาวคาซาร์ |
| 2 |  | ข่านแตร์แวล   บัลแกเรีย: Тервел (Tervel) | ค.ศ. 675 จักรวรรดิบัลแกเรียที่ 1 | ค.ศ. 721 จักรวรรดิบัลแกเรียที่ 1 | ค.ศ. 701–721 | ได้รับพระอิสริยยศซีซาร์จากการช่วยเหลือจักรพรรดิจัสติเนียนที่ 2ในการกู้คืนพระราชบัลลังก์ใน ค.ศ. 705  พระองค์ยังให้ความช่วยเหลือไบแซนไทน์ในสงครามการล้อมกรุงคอนสแตนติโนเปิล (ค.ศ. 717–718) พระองค์สวรรคต ค.ศ. 721 |
| 3 |  | ข่านกอร์แมซีย์  บัลแกเรีย: Кормесий  (Kormesiy) | ไม่ทราบ | ค.ศ. 738 | ค.ศ. 721–738 | ไม่ทราบวันสวรรคต |
| 4 |  | ข่านแซวาร์  บัลแกเรีย: Севар (Sevar) | ไม่ทราบ | ค.ศ. 753 (ไม่แน่นอน) | ค.ศ. 738–753 | ข่านพระองค์สุดท้ายจากราชวงศ์ดูลอ อาจจะสวรรคตหรือถูกถอดถอนจากบัลลังก์ใน ค.ศ. 753 |
จักรวรรดิบัลแกเรียที่ 1 > ตระกูลวอกิล (ครั้งที่ 1)

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 5 |  | ข่านกอร์มีซอช  บัลแกเรีย: Кормисош (Kormisosh) | ไม่ทราบ | ไม่ทราบ | ค.ศ. 753–756 | เป็นยุคเริ่มต้นของปัญหาความมั่นคงภายใน ถูกถอดถอน ค.ศ. 756 |
| 6 |  | ข่านวีแนค   บัลแกเรีย: Винех (Vineh) | ไม่ทราบ | ค.ศ. 762 | ค.ศ. 756–762 | ถูกปลงพระชนม์ ค.ศ 762 |
จักรวรรดิบัลแกเรียที่ 1 > ตระกูลอูเกน

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 7 |  | ข่านแตแลตส์   บัลแกเรีย: Телец (Telets) | ไม่ทราบ | ค.ศ. 765 | ค.ศ. 762–765 | ถูกปลงพระชนม์ ค.ศ 765 |
จักรวรรดิบัลแกเรียที่ 1 > ยุคไร้ราชวงศ์ (ครั้งที่ 1)

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 8 |  | ข่านซาบิน   บัลแกเรีย: Сабин (Sabin) | ไม่ทราบ | ไม่ทราบ | ค.ศ. 765–766 | อาจมีเชื้อสายชาวสลาฟ ถูกสภาประชาชนถอดถอนใน ค.ศ. 766 ลี้ภัยไปอยู่ไบแซนไทน์ |
จักรวรรดิบัลแกเรียที่ 1 > ตระกูลวอกิล (ครั้งที่ 2)

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 9 |  | ข่านอูมอร์   บัลแกเรีย: Умор (Umor) | ไม่ทราบ | ไม่ทราบ | ค.ศ. 766 | ครองราชย์ 40 วัน ถูกถอดถอนใน ค.ศ. 766 และลี้ภัยไปอยู่ไบแซนไทน์ |
จักรวรรดิบัลแกเรียที่ 1 > ยุคไร้ราชวงศ์ (ครั้งที่ 2)

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 10 |  | ข่านตอกตู   บัลแกเรีย: Токту (Toktu) | ไม่ทราบ | ค.ศ. 767 | ค.ศ. 766–767 | ถูกฝ่ายตรงข้ามปลงพระชนม์ในป่าแถบแม่น้ำดานูบใน ค.ศ. 767 |
| 11 |  | ข่านปากัน   บัลแกเรีย: Паган (Pagan) | ไม่ทราบ | ค.ศ. 768 | ค.ศ. 767–768 | ถูกคนรับใช้ปลงพระชนม์บริเวณภูมิภาควาร์นา |
จักรวรรดิบัลแกเรียที่ 1 > ราชวงศ์กอมีตอปูลี

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| 24 |  | ซาร์ซามูอิล   บัลแกเรีย: Самуил (Samuil) | ไม่ทราบ | 6 ตุลาคม ค.ศ. 1014   แปรสปา, บัลแกเรีย | ค.ศ. 997–1014 | ผู้ปกครองร่วมและนายพลภายใต้การปกครองของซาร์รอมันตั้งแต่ ค.ศ. 976–997 สถาปนาพระองค์เป็นซาร์แห่งบัลแกเรียใน ค.ศ. 997 สวรรคตจากพระอาการหทัยวายวันที่ 6 ตุลาคม ค.ศ. 1014 พระชนมายุประมาณ 69–70 พรรษา |
| 25 |  | ซาร์กาวริล ราดอมีร์   บัลแกเรีย: Гаврил Радомир (Gavril Radomir) | ไม่ทราบ | สิงหาคม ค.ศ. 1015 | ค.ศ. 1014–1015 | พระโอรสองค์โตของซาร์ซามูอิล ขึ้นครองราชย์วันที่ 15 ตุลาคม ค.ศ. 1014 ถูกปลงพระชนม์โดยซาร์อีวัน วลาดิสลัฟ ซึ่งเป็นพระภาดาของพระองค์ในเดือนสิงหาคม ค.ศ. 1015 |
| 26 |  | ซาร์อีวัน วลาดิสลัฟ   บัลแกเรีย: Иван Владислав (Ivan Vladislav) | ไม่ทราบ | กุมภาพันธ์ ค.ศ. 1018   ดูร์เริส | ค.ศ. 1015–1018 | พระโอรสของอารอนและพระภาติยะของซาร์ซามูอิล สวรรคตในการล้อมดูร์เริส การสวรรคตของพระองค์ถือได้ว่าเป็นจุดสิ้นสุดของจักรวรรดิบัลแกเรียที่ 1 โดยถูกผนวกเป็นส่วนหนึ่งของไบแซนไทน์ |
| 27 |  | ซาร์แปรซีอันที่ 2   บัลแกเรีย: Пресиян II (Presian II) | ค.ศ. 996/97 (ไม่แน่นอน) | ค.ศ. 1060/61 (ไม่แน่นอน) | ค.ศ. 1018 | รัชทายาทของซาร์อีวัน วลาดิสลัฟ นักประวัติศาสตร์บางคนถือว่าพระองค์เป็นซาร์พระองค์สุดท้ายของจักรวรรดิบัลแกเรียที่ 1 |
พระมหากษัตริย์ที่อ้างสิทธิ์ระหว่างการปกครองโดยจักรวรรดิไบแซนไทน์

| ลำดับที่ | พระนาม | พระนาม | ประสูติ | สวรรคต | ครองราชย์ | หมายเหตุ |
| --- | --- | --- | --- | --- | --- | --- |
| – |  | ซาร์แปเตอร์ที่ 2  บัลแกเรีย: Петър II (Peter II) | ไม่ทราบ | ค.ศ. 1041 | ค.ศ. 1040–1041 | อ้างว่าเป็นทายาทของซาร์กาวริล ราดอมีร์ ก่อกำเริบเพื่อต่อต้านไบแซนไทน์ แต่ไม่สำเร็จ |
| – |  | ซาร์แปเตอร์ที่ 3   บัลแกเรีย: Петър ІІІ (Peter III) | ไม่ทราบ | ค.ศ. 1101 | ค.ศ. 1072 | มีพระนามว่ากอนสตันติน บอดิน โดยพระองค์มีซาร์ซามูอิลเป็นบรรพบุรุษ พระองค์ได้รับการสถาปนาเป็นซาร์แห่งบัลแกเรียในช่วงของการก่อกำเริบของแกออร์กี วอยแตค ระหว่าง ค.ศ. 1081–1101 ทรงเป็นพระมหากษัตริย์แห่งดูกลิยา |